הקורפוס ה-24 (ארצות הברית)

הקורפוס ה-24 (באנגלית: XXIV Corps) הוא קורפוס של צבא ארצות הברית שלחם במהלך מלחמת העולם השנייה.

היסטוריה

מלחמת העולם השנייה
הקורפוס הופעל ב-8 באפריל 1944 בהוואי, והועמד תחת פיקודו של ג'ון הודג'. הקורפוס לחם בקרב לייטה במסגרת המערכה בפיליפינים ובהמשך בקרב אוקינאווה, שם היו תחת פיקודו הדיוויזיות ה-7, ה-96, ומאוחר יותר אף הדיוויזיה ה-77.

לאחר המלחמה 
בספטמבר 1945, לאחר כניעת יפן, עבר הקורפוס לקוריאה, שם נותר בתפקיד חיל כיבוש עד לפירוקו ב-25 בינואר 1949. בשנת 1968 הופעל הקורפוס מחדש בפורט הוד, טקסס, אשר החליף את הקורפוס הזמני וייטנאם, אשר הוקם במהלך מתקפת טט. מאוחר יותר נשלח הקורפוס לדרום וייטנאם, שם פעל עד לשנת 1970, ובשנת 1972 פורק הקורפוס.

גייסות בצבא ארצות הברית במלחמת העולם השנייה